La Biblioteca de l'Eliana celebra la seua primera “Viquimarató”
13 de abril de 2016

La Biblioteca Pública Municipal de l'Eliana ha organitzat per al dissabte 16 d'abril la seua primera “Viquimarató”. Es tracta d'una activitat oberta a tot el que desitge participar, en la qual s'actualitzaran i crearan articles relacionats amb el patrimoni sociocultural i històric de l'Eliana i el seu entorn, per a publicar-ho en la Viquipèdia, la versió en valencià de la popular enciclopèdia digital Wikipedia.

Les persones interessades a participar, sense necessitat d'inscriure's prèviament, hauran d'acudir a la Biblioteca, situada al carrer General Pastor 34 del municipi, a partir de les 9,30 del matí i fins a les 13,30. L'organització aportarà la connexió a internet per a poder executar el projecte, havent de portar els participants el seu ordinador o tablet. L'edició dels articles es podrà fer en altres llengües diferents al valencià.

La Wikipedia, eina digital per a la difusió del coneixement, va ser creada al gener de 2001 i està feta exclusivament per voluntaris, sent editable per qualsevol persona. El seu contingut és lliure i tots els articles han de tenir referències externes per a documentar-ho. L'edició en valencià, la Viquipèdia, es va iniciar al març de 2001 i rep en l'actualitat una mitjana de 30 milions de visites al mes.

La “Viquimarató” de l'Eliana està emmarcada dins de les celebracions del Dia del Llibre, que es commemora de manera internacional el pròxim 23 d'abril.